Mindenkit lenyűgözött dalával a hasbeszélő kislány – videó
Még a köztudottan szőrös szívű Simon Cowell is állva tapsolta meg a kislány produkcióját.
Darci Lynne Farmer és bábja, Petunia nyuszi "közösen" adta elő a Summertime című dzsesszklasszikust az America's Got Talent tehetségkutató show meghallgatásán. Persze Petunia sorait is Darci énekelte, de nem akárhogyan. Nézze csak:

Az előadás annyira lenyűgözte Mel B-t, hogy élt a lehetőséggel, és azonnal továbbengedte Darcit a következő körbe, függetlenül a többi zsűritag véleményétől.

A kislány a tizedik születésnapjára kapta a nyuszibábot az anyukájától, aki azt remélte, hogy Petunia segít majd Darcinak legyőznie a félénkségét. Úgy tűnik, jobb ajándékot nem is választhatott volna.
tehetségkutató America's Got Talent Hasbeszélő